Més de setanta músics professionals s’uneixen per a oferir un concert benèfic per València, en el Tívoli
2025-07-24

Diumenge que ve 2 de febrer, el Centre Cultural Tívoli de Burjassot serà es convertirà en epicentre de la solidaritat. Aquesta vesprada de diumenge, a les 19.00 h, més de setanta músics professionals i col·laboradors de l’àmbit valencià s’uniran per a pujar-se a l’escenari del teatre de Burjassot i oferir un concert col·lectiu i benèfic, la recaptació del qual es destinarà íntegrament a diferents societats musicals que s’han vist afectades per la DANA, el mes d’octubre passat. Aquest concert és el tercer d’una iniciativa que va començar a Mislata, amb un primer concert solidari, sent el segon el que se celebrarà a Rafelbunyol, el diumenge 26 de gener.

Les entrades tenen un preu únic de 10 € i poden adquirir-se en aquest ENLLAÇ. També s’habilitarà una Fila O on la gent que ho desitge podrà efectuar les seues donacions (de 5, 10 o 20 euros). Els diners recaptats s’integrarà en el número de compte que la Federació de Societats Musicals de la Comunitat Valenciana (FSMCV) ha habilitat per a eixe fi.

L’Agrupació Musical Los Silos, juntament amb l’Ajuntament de Burjassot, a través de la regidoria de Cultura que dirigeix Javier Naharros, són les entitats col·laboradores que, en aquest tercer concert, exerceixen com a amfitriones i que compten amb la col·laboració del Centre Instructiu Musical de Mislata i de l’Ajuntament de Rafelbunyol.

Els músics professionals que desitgen participar poden posar-se en contacte amb l’organització a través del número de Whatsapp habilitat (651 53 85 39). Quant al repertori, serà variat: peces de jazz i godspel, bandes sonores de cinema, música simfònica i diferents sorpreses. En definitiva, música per a la solidaritat.